Uznesenie Okresného súdu Prievidza sp. zn. 22Pm/1/2026 z 15. 9. 2026

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 22Pm/1/2026 3826203787 15. 09. 2026 JUDr. Anna Paučová ECLI:SK:OSPD:2026:3826203787.2
Uznesenie Okresný súd Prievidza v právnej veci navrhovateľky: A. B., nar. XX.XX.XXXX, trvale bytom C. D. XXXXX XX E. F. E., o návrhu na vyhlásenie C. B., nar. XX.XX.XXXX, trvale bytom C. D. XX, XXX XX E. F. E., za mŕtveho, takto rozhodol: Súd konanie z a s t a v u j e. odôvodnenie: 1. Navrhovateľka sa návrhom doručeným súdu dňa 20.07.2026 doplneným dňa 12.08.2026 domáha, aby súd C. B., nar. XX.XX.XXXX, trvale bytom C. D. XX, XXX XX E. F. E. vyhlásil za mŕtveho. 2. Výzvou zo dňa 14.08.2026 bola navrhovateľka vyzvaná na zaplatenie súdneho poplatku za návrh v sume 140,- € v lehote 10 dní od doručenia výzvy. Súd zároveň navrhovateľku poučil, že ak nebude poplatok v určenej dobe zaplatený, súd konanie zastaví. Výzva bola navrhovateľke doručená dňa 24.08.2026, navrhovateľka do dnešného dňa súdny poplatok za návrh nezaplatila. 3. Podľa § 10 ods. 1 zák. č. 71/1992 Zb. o súdnych poplatkoch v znení neskorších predpisov (ďalej aj len ako "ZoSUP"), ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 4. Vzhľadom k tomu, že navrhovateľka súdny poplatok v stanovenej lehote nezaplatila napriek poučeniu, že ak nebude poplatok v určenej dobe zaplatený, súd konanie zastaví, súd aplikujúc § 10 ods. 1 ZoSUP rozhodol tak ako je uvedené vo výrokovej časti a konanie zastavil. 5. Uznesenie neobsahuje výrok o nároku na náhradu trov konania. Súd má za to, že výrok o nároku na náhradu trov konania nie je potrebný, ak sa konanie zastavilo pre nezaplatenie súdneho poplatku, pretože k zastaveniu konania dochádza na základe zákona o súdnych poplatkoch a ide iba o vzťah štátu a poplatníka. Uznesenie o zastavení konania (ani žaloba) pre nezaplatenie súdneho poplatku sa nedoručuje druhej sporovej strane, a preto ani nie je potrebné rozhodovať o vzájomnom vzťahu strán sporu, pokiaľ ide o náhradu trov konania. Poučenie: Proti tomuto uzneseniu nie je možné podať odvolanie. Proti rozhodnutiu je možné podať sťažnosť (§ 239 ods. 1 CSP).
Sťažnosť môže podať ten, v koho neprospech bolo uznesenie vydané. Sťažnosť sa podáva v lehote 15 dní od doručenia uznesenia na súde, ktorý napadnuté uznesenie vydal. V sťažnosti sa popri všeobecných náležitostiach podania (uvedenie, ktorému súdu je podanie určené, kto ho robí, ktorej veci sa týka, čo sa ním sleduje a podpis a uvedenie spisovej značky konania, v ktorom sa podanie robí) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. Ak podá ten, kto je na to oprávnený, včas sťažnosť, nenadobúda uznesenie právoplatnosť. O sťažnosti rozhodne súd prvej inštancie uznesením, spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

